stanford-oval/wikipedia huggingface dataset:
מכניקת הקוונטים
פורמליזם מתמטי

מקובל להגדיר את הבסיס המתמטי של מכניקת הקוונטים על ידי רשימת פוסטולטים (אקסיומות), אף כי אין דרך אחת אחידה לעשות כן. להלן נציג כמה פוסטולטים בליווי הסברים בסיסיים, תוך שימוש בסימון דיראק, סימון מתמטי מקובל במכניקת הקוונטים.
פורמליזם מתמטי > פוסטולט ראשון: מרחב המצבים

מערכת פיזיקלית מאופיינת על ידי מרחב הילברט שמהווה את מרחב המצבים שלה. כל אבר במרחב זה מגדיר באופן מלא מצב אפשרי אחד של המערכת.
נסביר פוסטולט זה בתחילה עם דוגמה מהפיזיקה הקלאסית. נניח שיש חלקיק בודד בקופסה. ניתן לאפיין את מצבו של החלקיק בפיזיקה קלאסית בעזרת וקטור מיקום p, ווקטור מהירות v. הזוג (p,v) לכן הוא תיאור מלא של מצב אפשרי אחד של המערכת (נניח לשם פשטות שאין תכונות נוספות מלבד מיקום ומהירות שמשפיעות על המערכת). למשל זוג הווקטורים ((0,0,0),(0,0,0)) מתאר מצב בו החלקיק נמצא בראשית הצירים ומהירותו אפס. מרחב המצבים של המערכת הוא קבוצת כל הזוגות (p,v) האפשריים.
במכניקת הקוונטים מצב של המערכת, המכונה גם מצב קוונטי, מיוצג על ידי וקטור בעל ממד גבוה, בדרך כלל אינסופי, או פונקציית גל (שגם בה אפשר לראות וקטור בעל ממד אינסופי). הפוסטולט לא מגדיר באיזה אופן המצב הקוונטי מתאר תכונות מדידות כגון מיקום ומהירות, והדבר יוגדר בפוסטלט השלישי. בסימון דיראק אבר במרחב המצבים מסומן  |\psi \rangle  ומכונה "קֵט" (ket).
הפוסטולט מציין שמרחב המצבים אינו קבוצה סתם אלא מרחב הילברט, וזוהי אמירה משמעותית. למרחב הילברט תכונות מתמטיות מסוימות, ולכן הפוסטולט אומר למעשה שתכונות אלה יתקיימו בכל מערכת פיזיקלית. תכונה אחת כזו למשל היא סגירות לפעולות חיבור וכפל בסקלר. לכן אם  |\psi _{1}\rangle  ו-  |\psi _{2}\rangle  הם מצבים במרחב, אז בהכרח מצב אפשרי של המערכת הוא כל צירוף ליניארי שלהם,  a|\psi _{1}\rangle +b|\psi _{2}\rangle , כאשר a ו-b הם מספרים מרוכבים כלשהם. כפי שנראה בהמשך, הפוסטולט השלישי ייתן לכך משמעות של סופרפוזיציה. תכונה נוספת של מרחב הילברט היא קיומה של פעולה הקרויה מכפלה פנימית בין שני איברים, ומסומנת:  \langle \psi _{1}|\psi _{2}\rangle . תוצאת המכפלה הזו היא מספר מרוכב (משמע סקלר). הפוסטולטים הבאים יעשו שימוש בתכונות אלה.
פורמליזם מתמטי > פוסטולט שני: התפתחות בזמן

ההתפתחות בזמן של מצב קוונטי מוגדרת על ידי משוואת שרדינגר,  \ i\hbar {\frac {d}{dt}}|\psi \rangle =H|\psi \rangle , כאשר H הוא ההמילטוניאן המייצג את האנרגיה של המערכת.
במכניקה הקלאסית, אם ידוע מצב המערכת בזמן נתון, ניתן לחשב את מצבה בכל זמן בעתיד על ידי חוקי התנועה של ניוטון.
במכניקת הקוונטים האופן שבו משתנה המערכת מוגדר על ידי משוואת שרדינגר. אם מצב המערכת בזמן 0 הוא מצב ידוע  |\psi (0)\rangle , ניתן בעזרת המשוואה לחשב את מצב המערכת  |\psi (t)\rangle  בכל זמן t בעתיד. משוואת שרדינגר היא דטרמיניסטית, ולכן חישוב זה הוא ודאי ומדויק. זאת בתנאי שלא מתרחשת בפרק הזמן זה מדידה, שעשויה לשנות את המצב באופן לא דטרמיניסטי, כפי שמוגדר בפוסטולט הבא.
ראו גם > מושגים בסיסיים

סימון דיראק
משוואת שרדינגר
עקרון אי הוודאות
פונקציית גל
מצב קוונטי
משפט ארנפסט
סופרפוזיציה
קריסת פונקציית הגל
שניות גל-חלקיק
ראו גם > ניסויים ותופעות

ניסוי שני הסדקים
קרינת גוף שחור (קרינה תרמית)
האפקט הפוטואלקטרי
ספקטרום פליטה
תיקוני המבנה הדק (fine structure)
תיקוני המבנה העל-דק (hyper-fine structure)
ראו גם > כלים מתמטיים

המילטוניאן
מרחב הילברט
מכפלה פנימית
אנליזה מרוכבת
אנליזת פורייה (התמרת פורייה וטור פורייה)
אופרטורים ומטריצות
אופרטור הרמיטי ויוניטריות
משוואות דיפרנציאליות
תורת שטורם-ליוביל
רנורמליזציה
אלגבראות סי כוכב
תורת ההפרעות
ראו גם > בעיות יסודיות

חלקיק חופשי ("גל מישורי")
בור פוטנציאל אינסופי
אוסצילטור הרמוני קוונטי
ספין - אינטראקציה של ספין בשדה מגנטי
ראו גם > נושאים מתקדמים

בעיית המדידה
סיבית קוונטית (qubit)
שזירה (Entanglement)
מטריצת צפיפות (Density Matrix)
הפרדוקס של איינשטיין-פודולסקי-רוזן
אינפורמציה קוונטית
משוואת קליין-גורדון
משוואת דיראק
אינטגרל מסלולי של פיינמן
קוונטיזציה ראשונה
קוונטיזציה שנייה
תורת השדות הקוונטית
אנרגיית נקודת האפס
אופטיקה קוונטית
ראו גם > שימושים ויישומים

רמות אנרגיה של אטומים ובייחוד, אטום המימן
כימיה קוונטית
תרמודינמיקה קוונטית
פיזיקה גרעינית
פיזיקה של חלקיקים והמודל הסטנדרטי
פיזיקה של חומר מעובה
אלקטרוניקה ואלקטרומגנטיות בחומר
מחשב קוונטי
הצפנה קוונטית
טלפורטציה קוונטית
מחסום פוטנציאל סופי
ראו גם > אנשים

אלברט איינשטיין
מקס פלאנק
לואי דה-ברויי
נילס בוהר
ארווין שרדינגר
ורנר הייזנברג
פול דיראק
ג'ון פון נוימן
מקס בורן
ריצ'רד פיינמן
יקיר אהרונוב
אשר פרס
בוריס צירלסון
ראו גם > פרשנויות של מכניקת הקוונטים

פרשנות קופנהגן
פירוש העולמות המרובים
תאוריות משתנים חבויים
תאוריית דה ברויי-בוהם
תאוריית גיררדי-רימיני-ובר
ראו גם > שונות

התאוריה של הכול
לקריאה נוספת

טוביאס הירטר, עידן האי־ודאות - איך גילו גדולי הפיזיקאים את עולם הקוונטים 1895–1945, ספרי עליית הגג וידיעות ספרים, 2023.
הערות שוליים

↑  L.D. Landau and E. M. Lifshitz, Statistical Physics, New York: pergamon press
1 2 3  Helge Kragh, Quantum Generations: A History of Physics in the 20th Century, Princeton: Princeton University, Press, 1999, Chapter 5
1 2  Seth, S. (2013-10-01). Quantum Physics. In (Ed.), The Oxford Handbook of the History of Physics. : Oxford University Press,. Retrieved 4 Aug. 2018, from http://www.oxfordhandbooks.com/view/10.1093/oxfordhb/9780199696253.001.0001/oxfordhb-9780199696253-e-28
1 2  Helge Kragh, Quantum Generations: A History of Physics in the 20th Century, Princeton: Princeton University, Press, 1999, Chapter 11
1 2  Darrigol, O. (2002). Quantum Theory and Atomic Structure, 1900–1927. In M. Nye (Ed.), The Cambridge History of Science (The Cambridge History of Science, pp. 329-349). Cambridge: Cambridge University Press. doi:10.1017/CHOL9780521571999.019
↑  Helge Kragh, Quantum Generations: A History of Physics in the 20th Century, Princeton: Princeton University, Press, 1999, Chapter 14
1 2 3  ששה דברים שכל אחד צריך לדעת על פיזיקת קוונטים, צ'אד אורזל, פורבס (אנגלית)
↑  מבנה האטום: המודל הקוונטי באתר dummies
1 2  חלקיק בקופסה חד-ממדית אתר LibreTexts
1 2  תיאורית הקוונטים מודגמת: תצפית משנה מציאות, Science Daily (אנגלית)
1 2 3 4  Visual Quantum Mechanics, ברנד ת'אלר
1 2  https://www.britannica.com/science/uncertainty-principle עקרון האי-ודאות, אנציקלופדיה בריטניקה
1 2  איך צפייה בניסוי בלי להתערב בו משפיעה על התוצאה, חיים ברק, אתר מכון דוידסון
1 2 3  חומרי השלמה על סימון דיראק ומצבים קוונטים, ר. ל. יפה, רשימות לקורס של MIT (אנגלית)
↑  הפוסטולטים של מכניקת הקוונטים, טוד א. ברון, הרצאה בקורס עיבוד אינפורמציה קוונטית, אוניברסיטת דרום קליפורניה (אנגלית)
↑  הפוסטולטים של מכניקת הקוונטים, דייוויד שריל, מבוא למבנה אלקטרוני, המכון הטכנולוגי של ג'ורג'יה (אנגלית)
| --- | --- |
בקרת זהויות :  NLI: 987007550893405171  BNE: XX4576425  BnF: cb11938463d (data)  GND: 4047989-4  LCCN: sh85109469  NDL: 00569870  NKC: ph115047  SUDOC: 02731569X 
מודל האטום של בוהר משנת 1913. ערך ה-n המצוין ליד כל מסלול הוא המספר הקוונטי של המסלול, והתנע הזוויתי של אלקטרון במסלול זה יהיה nħ. על פי המודל לא ייתכנו מסלולים בעלי n לא שלם. במודלים מאוחרים יותר נוספו מספרים קוונטיים נוספים לאפיון מצב האלקטרון, וכיום דרושים ארבעה מספרים.
דוגמה להתפתחות בזמן של פונקציית גל של חלקיק בקופסה. בנקודת זמן שבה ערכי הפונקציה גבוהים מצד ימין,
פירושה שרוב הסיכויים למצוא את החלקיק בחציה הימני של הקופסה, ולהפך.
ג'ניפר בריידי

| --- | --- |

 לידה:  12 באפריל 1995 (בת 29) האריסברג, פנסילבניה, ארצות הברית
 מדינה:  ארצות הברית ארצות הברית
 מקום מגורים:  האריסברג 
 גובה:  1.78 מטר
 יד חובטת:  ימין
 פעילות כמקצוענית:  2014–הווה (כ־11 שנים)
 סה"כ פרסים שצברה:  4,644,655 דולר אמריקאי 
 יחידים
 מאזן קריירה:  238–162 (59.5%)
 דירוג שיא:  13 (22 בפברואר 2021)
 זכיות בטורנירים:  1
 זוגות
 מאזן קריירה:  77–63 
 שיאי גראנד סלאם
 זכיות 0
 אליפות אוסטרליה הפתוחה:  גמר (2021)
 אליפות צרפת הפתוחה:  סיבוב שני (2018, 2019)
 וימבלדון:  סיבוב שני (2017, 2018)
 אליפות ארצות הברית הפתוחה:  חצי גמר (2020)
 תאריך עדכון 20 בפברואר 2021
 
ג'ניפר אליזבת בריידי (באנגלית: Jennifer Elizabeth Brady; נולדה ב-12 באפריל 1995) היא טניסאית אמריקאית מקצוענית. מדורגת במקום ה-13 בעולם (22 בפברואר 2021) בדירוג התאחדות טניס הנשים (WTA), דירוג השיא שלה.
קריירה > 2014-2016

בריידי זכתה בארבע תחרויות יחידים ובאחת של זוגות בתחרות הנשים ITF. היא שיחקה לראשונה ב-WTA 125K series בנובמבר 2015, בו הגיעה לשלב חצי הגמר. בספטמבר 2016, בסבב WTA הגיעה לרבע הגמר בטורניר הבינלאומי בגואנגג'ואו, הן ביחידים והן בזוגות.
קריירה > 2017-2018 הפריצה בגרנד סלאם

בריידי התמודדה לראשונה בטורניר גרנד סלאם באליפות אוסטרליה הפתוחה 2017 לאחר שהעפילה דרך המוקדמות בהן ניצחה שלושה משחקים. היא הודחה בסיבוב הרביעי על ידי מיריאנה לוצ'יץ'-ברוני הקרואטית כשקודם לכן היא מדיחה יריבות עדיפות ממנה דוגמת הת'ר ווטסון, אלנה וסנינה ומרינה זנבסקה.
בשל הצלחתה באליפות אוסטרליה הפתוחה 2017, הצליחה בריידי להשיג מקום בכל שלושת טורנירי הגרנד סלאם הבאים מבלי צורך להתמודד במשחקי המוקדמות. באליפות צרפת הפתוחה 2017, היא הפסידה כבר במשחק הפתיחה לקריסטינה מלאדנוביץ', ובווימבלדון הודחה בסיבוב השני על ידי דומיניקה ציבולקובה. באליפות ארצות הברית הפתוחה 2017 היא ניצחה את אנדריאה פטקוביץ' במשחק הראשון, את ברבורה סטריקובה בשנייה, ואת מוניקה ניקולסקו בסיבוב השלישי. בריידי הודחה בסיבוב הרביעי על ידי קרולינה פלישקובה.
ב-2018 חוותה בריידי הצלחה בזוגות יותר מאשר כיחידה. בחודש ינואר היא הגיעה לרבע הגמר בזוגות אליפות אוסטרליה הפתוחה 2018 יחד עם וניה קינג.
קריירה > 2019

באליפות אוסטרליה הפתוחה 2019 הגיעה בטורניר הזוגות לשלב חצי הגמר יחד עם אליסון ריסק. בפברואר היא עלתה לסיבוב השלישי באליפות דובאי שם גברה על מדורגת 22 בעולם, ילנה אוסטפנקו, ועל מדורגת 20, קרולין גרסיה, בטרם הפסידה למדורגת 4, פטרה קביטובה בשלוש מערכות. התוצאה הבולטת בשנה זו של בריידי הגיעה במהלך אליפות נוטינגהאם הפתוחה, שם הגיעה לחצי הגמר בטרם הפסידה לאלופה קרולין גרסיה בשלוש מערכות.
קריירה > 2020

בריידי החלה את השנה בבריסביין אינטרנשיונל אליו העפילה דרך המוקדמות ובהמשך ניצחה את מריה שראפובה בטרם ניצחה את מדורגת אחת בעולם, אשלי ברטי. היה זה הניצחון הגדול ביותר בקריירה של בריידי, מה שעזר לה להגיע בדירוג העולמי עד למקום ה-49 בעולם, מיקום שיא. היא הפסידה בשלב רבע הגמר לפטרה קביטובה. באליפות אוסטרליה הפתוחה 2020 הודחה בריידי כבר בסיבוב הראשון לאחר שנתקלה ביריבה קשה, סימונה האלפ. בטורניר הזוגות היא הגיעה לשלב רבע הגמר שנה שלישית ברציפות.
באליפות ארצות הברית הפתוחה שנערכה בתחילת ספטמבר אותה שנה היא הגיעה לשלב חצי גמר, הגרנד סלאם הראשון שלה, שבו הפסידה לנאומי אוסקה מיפן (4 בעולם) ב-3 מערכות (6–7(1–7), 6–3, 3–6). בסיבוב הראשון היא ניצחה את אנה בלינקובה מרוסיה (6–3, 6–2), בסיבוב השני היא ניצחה את סיסי בליס מארצות הברית (6–1, 6–2), בסיבוב השלישי היא ניצחה את קרולין גרסיה מצרפת (6–3, 6–3), בסיבוב הרביעי היא הפתיעה את אלופת 2016 אנג'ליק קרבר מגרמניה (17 בעולם) וניצחה אותה בשתי מערכות (6–1, 6–4), ובכך העפילה לראשונה בקריירה שלה לשלב רבע הגמר בטורניר גרנד סלאם שבו היא ניצחה את יוליה פוטינצבה מקזחסטן (23 בעולם) בשתי מערכות (6–3, 6–2).
קריירה > 2021 – גמר אליפות אוסטרליה

באליפות אוסטרליה הפתוחה שנערכה בפברואר 2021, הגיעה בריידי לראשונה בקריירה שלה עד לשלב הגמר בטורניר גרנד סלאם שבו הפסידה לנאומי אוסקה בשתי מערכות (4–6, 3–6). בדרך לגמר היא ניצחה בסיבוב הראשון את אליונה בולסובה מספרד (6–1, 6–3), בסיבוב השני את מדיסון ברנגל מארצות הברית (6–1, 6–2), בסיבוב השלישי את קאיה יובן מסלובניה (6–1, 6–3), בסיבוב הרביעי את דונה ויקיץ' מקרואטיה (6–1, 7–5), בשלב רבע הגמר את ג'סיקה פגולה מארצות הברית (4–6, 6–2, 6–1) ובשלב חצי הגמר את קרולינה מוצובה מצ'כיה (6–4, 3–6, 6–4).
הערות שוליים

↑  Babos and Mladenovic bounce top seeds from Aussie doubles, Women's Tennis Association (באנגלית)
↑  The Latest: Stosur, Zhang to meet champs in doubles final, AP NEWS, ‏23 בינואר 2019
↑  Garcia finishes off Brady to reach Nottingham final, Women's Tennis Association (באנגלית)
↑  'It's a little surreal' - Brady blasts to Barty stunner in Brisbane, Women's Tennis Association (באנגלית)
גביע ליגת הכדורגל הלאומית

| --- | --- |

 ענף:  כדורגל
 תאריך ייסוד:  2011
 ארגון מפעיל:  מנהלת ליגת הכדורגל הלאומית
 תקופת התחרות:  2012–הווה (כ־13 שנים) 
 מספר מתמודדים:  16
 מדינות משתתפות:  רוסיה רוסיה
 יבשת:  אירופה
 זוכה:  חימקי (זכייה ראשונה)
 הכי הרבה זכיות:  אורל (3 זכיות)
 1fnl.ru
 
גביע ליגת הכדורגל הלאומית (ברוסית: Кубок Футбольной национальной лиги) הוא טורניר גביע שנערך בין הקבוצות הטובות ביותר בליגת הכדורגל הלאומית ברוסיה במהלך פגרת החורף. הגביע נערך בשנים 2012–2020. מטעמי חסות, נקרא בשם "אולימפ-גביע ליגת הכדורגל הלאומית" (Олимп-Кубок ФНЛ).
התחרות נערכה באופן מסורתי בקפריסין, פרט לשנים ב-2014 ו-2015 בהן נערכה בטורקיה. בשנת 2019 נחתם הסכם חסות עם סוכנות ההימורים אולימפ (OLIMP). בדצמבר 2020 הטורניר בוטל במסגרת מיתוג מחדש בליגה הלאומית.
פורמט

ב-1 דצמבר 2011 אושר פורמט הגביע. לפי תקנון הטורניר, הקבוצות המשתתפות נחלקות לשני בתים (הקבוצות בחצי העליון של טבלת הליגה מתמודדות בבית א', הקבוצות מהמקומות הנמוכים — בבית ב'). בסופו של שלב הבתים, נקבעות שמונה הקבוצות המשתתפות במשחקי הגמר. נקבע כי בסדרת הפלייאוף במקרה של תיקו בזמן החוקי, הקבוצות ייערכו דו-קרב פנדלים, ללא תוספת זמן. בנוסף, הקבוצות היו רשאיות לערוך שישה חילופים.
מאז 2015 בטורניר השתתפו 16 קבוצות המתמודדות בשלב הראשוני בארבעה בתים, בני ארבע קבוצות. חוקי הפורמט השתנו לעיתים (למשל, ב-2016, משחקי הבית נערכו על פי עיקרון הפלייאוף).
כמה קבוצות מליגת הכדורגל הלאומית (בהתאם ללוח הזמנים שלהן לקראת חידוש העונה, או מסיבות כלכליות) עשויות היו שלא ליטול חלק בתחרות ובמקרה כזה הן מוחלפות בדרך כלל בקבוצות מליגת הכדורגל המקצוענית או ליגת העל הרוסית. ב-2018 השתתפה לראשונה קבוצה זרה — "ריגה" מליגת העל הלטבית. ב-2019 השתתפה גם לבדיה טאלין האסטונית.
הזוכות > משחקי הגמר

| תאריך | זוכה | תוצאה | פיינליסטית | ערים מארחות |
| --- | --- | --- | --- | --- |
| פברואר 2020 | חימקי (1) | 0:7 | טמבוב | פאפוס, קפריסין |
| 21 בפברואר 2019 | אוונגרד קורסק (1) | 1:1 (4:3 בפנדלים) | רוטור וולגוגרד | פאפוס, קפריסין |
| 23 בפברואר 2018 | אורל (3) | 1:1 (4:2 בפנדלים) | לוץ' אנרגיה | אירוסקיפו, קפריסין |
| 24 בפברואר 2017 | פאקל (1) | 1:0 | צ'רטנובו | לימסול, קפריסין |
| 23 בפברואר 2016 | גזוביק (1) | 1:0 | שיניק | אמוחוסטוס, לרנקה, קפריסין |
| 23 בפברואר 2015 | וולגר (1) | 2:2 (8:7 בפנדלים) | טום | בלק, טורקיה |
| 20 בפברואר 2014 | לוץ' אנרגיה (1) | 1:0 | טורפדו מוסקבה | בלק, טורקיה |
| 19 בפברואר 2013 | אורל (2) | 3:1 | טום | פאפוס, קפריסין |
| 20 בפברואר 2012 | אורל (1) | 1:0 | שיניק | טאסוס, קפריסין |
הזוכות > לפי מועדונים

| מועדון | זכיות | גמר | שנים |
| --- | --- | --- | --- |
| אורל | 3 | 0 | 2012, 2013, 2018 |
| לוץ' ולדיווסטוק | 1 | 1 | 2014, 2018 |
| חימקי | 1 | 0 | 2020 |
| אוונגרד קורסק | 1 | 0 | 2019 |
| וולגר אסטרחן | 1 | 0 | 2015 |
| גזוביק | 1 | 0 | 2016 |
| פאקל וורונז' | 1 | 0 | 2017 |
| טום | 0 | 2 | 2013, 2015 |
| שיניק ירוסלבל | 0 | 2 | 2012, 2016 |
| רוטור וולגוגרד | 0 | 1 | 2019 |
| טורפדו מוסקבה | 0 | 1 | 2014 |
| צ'רטנובו | 0 | 1 | 2017 |
הערות שוליים

↑  БК «Олимп» стала титульным партнером Кубка ФНЛ
↑  Утверждён регламент кубка ФНЛ
↑  В «Оренбурге» объяснили от Кубка ФНЛ
↑  Из-за отсутствия денег ФК «Байкал» отказался от участия в Кубке ФНЛ
↑  Астраханский "Волгарь" не примет участия в Кубке ФНЛ 2018 года из-за финансовых проблем http://tass.ru/sport/4801155
↑  כתב מודגש מתייחס לשנת זכייה
| כדורגל ברוסיה רוסיה |
| --- | --- | --- |
| ניהול | איגוד כדורגל רוסי • הפרמייר ליג הרוסי בכדורגל • ליגת הכדורגל הלאומית • התאחדות ליגת הכדורגל המקצוענית • קבוצות • אצטדיונים • תחרויות • מבנה מערך הליגות |  |
| תחרויות ליגה | ליגת העל • הליגה הראשונה • הליגה השנייה • הליגה החובבנית • הליגה האזורית |  |
| תחרויות ליגה נוספות | ליגת הנוער • ליגת הצעירים • ליגת הנשים • ליגת הנערות בכדורגל |  |
| תחרויות גביע | הגביע הלאומי • הסופר קאפ •  הגביע בכדורגל נשים |  |
| נבחרות | הנבחרת הלאומית (היסטוריה) • הנבחרת הצעירה • עד גיל 19 • עד גיל 17 • נבחרת רוסיה בכדורגל נשים |  |
| תחרויות עבר | אליפות האימפריה הרוסית בכדורגל • אליפות רוסיה הסובייטית בכדורגל • גביע רוסיה הסובייטית בכדורגל • גביע הליגה הרוסית • גביע ליגת הכדורגל המקצוענית • גביע ליגת הכדורגל הלאומית |  |
| משחקי דרבי מרכזיים | דרבי ערי הבירה (זניט-ספרטק • זניט-צסק"א • זניט-לוקומוטיב) • זניט-קרסנודאר • הדרבי של מוסקבה (הדרבי הוותיק • ספרטק-צסק"א • לוקומוטיב-ספרטק) • דרבי המזרח הרחוק • הדרבי של סנקט פטרבורג • הדרבי של קרסנודאר • הדרבי של רוסטוב |  |
| רוסיה במפעלים האירופיים | אלניה • אנז'י • דינמו • זניט • טורפדו • לוקומוטיב • ספרטק • צסק"א • רובין • קרסנודאר • רוטור • רוסטוב |  |
| ראו גם | כדורגל נשים ברוסיה |  |
גביע דייוויס 1985

| --- | --- |

 ענף:  טניס 
 תקופת התחרות:  8 במרץ 1985 – 22 בדצמבר 1985 (290 ימים) 
 מספר תחרות:  74 
 מספר מתמודדים:  63
 מדינה מארחת:  מינכן, גרמניה המערבית (משחק הגמר)
 אצטדיון:  ההיכל האולימפי
 זוכה:  שוודיה (3)
 
 → 1984 1986 ← 
 
גביע דייוויס 1985 הייתה התחרות ה-74 במניין מאז ייסוד התחרות.
לתחרות נרשמו 63 נבחרות. התחרות נערכה בחסות חברת אלקטרוניקה יפנית NEC.
מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (2 בתי אירופה, בית אמריקה ובית המזרח). מנצחי הבתים האזוריים קיבלו זכות לעלות לבית העליון במקום 4 נבחרות החלשות של הבית העליון.
המשחק על התואר התקיים בין נבחרת שוודיה לבין נבחרת גרמניה המערבית במינכן. הוא הסתיים עם התוצאה 2:3 לטובת שוודיה שניצחה בתחרות בפעם השנייה ברציפות.
משחקי הבית העליון > משחק הגמר

| גרמניה המערבית   גרמניה המערבית   2 | גרמניה המערבית   גרמניה המערבית   2 | ההיכל האולימפי, מינכן, גרמניה המערבית   20–22 בדצמבר 1985  שטיח באולם | ההיכל האולימפי, מינכן, גרמניה המערבית   20–22 בדצמבר 1985  שטיח באולם | שוודיה   שוודיה   3 | שוודיה   שוודיה   3 | שוודיה   שוודיה   3 | שוודיה   שוודיה   3 | שוודיה   שוודיה   3 |
| --- | --- | --- | --- | --- | --- | --- | --- | --- |
| . | . | . | . | 1 | 2 | 3 | 4 | 5 |
| 1 | גרמניה המערבית | מיכאל וסטפל |  | 3 | 4 | 8 |  |  |
| 1 | שוודיה | מאטס וילאנדר |  | 6 | 6 | 10 |  |  |
| 2 | גרמניה המערבית | בוריס בקר |  | 6 | 3 | 7 | 8 |  |
| 2 | שוודיה | סטפן אדברג |  | 3 | 6 | 5 | 6 |  |
| 3 | גרמניה המערבית | בוריס בקר/אנדראס מאורר |  | 4 | 2 | 1 |  |  |
| 3 | שוודיה | יואכים ניסטרום/מאטס וילאנדר |  | 6 | 6 | 6 |  |  |
| 4 | גרמניה המערבית | בוריס בקר |  | 6 | 2 | 6 | 6 |  |
| 4 | שוודיה | מאטס וילאנדר |  | 3 | 6 | 3 | 3 |  |
| 5 | גרמניה המערבית | מיכאל וסטפל |  | 6 | 5 | 4 | 3 |  |
| 5 | שוודיה | סטפן אדברג |  | 3 | 7 | 6 | 6 |  |
משחקי הבית העליון > העברות לקראת שנת 1986

בעקבות המשחקים בין 8 נבחרות שהפסידו בשלב המוקדמות של הבית העליון איטליה, ברית המועצות, ספרד ויוגוסלביה נותרו בבית העליון. ארגנטינה, צ'ילה, צרפת ויפן ירדו לבתים אזוריים.
בעקבות משחקי הבתים האזוריים מקסיקו, ניו זילנד, דנמרק והממלכה המאוחדת עלו לבית העליון.
ג'ורדן פיקפורד

ג'ורדן לי פיקפורד (באנגלית: Jordan Lee Pickford; נולד ב-7 במרץ 1994) הוא כדורגלן אנגלי המשחק בעמדת השוער באברטון ובנבחרת אנגליה.
קריירת מועדונים > סנדרלנד והשאלות

פיקפורד הצטרף לאקדמיה של סנדרלנד בגיל שמונה, ובשנת 2010, קודם לקבוצת המילואים.
ב-2011 חתם על החוזה המקצועי הראשון עם המועדון. ושנה לאחר מכן חתם על הארכת חוזה עם המועדון.
בינואר 2012 עבר בהשאלה לדרלינגטון מהנשיונל ליג.
ב-25 בפברואר 2013 הושאל לאלפרטון טאון.
ב-2 באוגוסט 2013 חתם פיקפורד על הסכם השאלה נוסף, הפעם עם מועדון מהפוטבול ליג השנייה, בברטון אלביון, וערך הופעת בכורה כבר למחרת מול צ'לטנהאם טאון. אף על פי כן, השאלתו הסתיימה ב-17 באוגוסט. ב-13 בספטמבר הצטרף פיקפורד מחדש בהשאלה לברטון.
פיקפורד הצטרף לקרלייל יונייטד ב-8 בפברואר 2014. הופעות טובות גרמו למועדון להאריך את תקופת ההשאלה ופיקפורד סיים את העונה עם 18הופעות ליגה.
בסיום עונת 2013/2014 חתם פיקפורד על חוזה לארבע שנים נוספות בסנדרלנד.
ב-21 ביולי 2014 הצטרף לברדפורד סיטי מהפוטבול ליג הראשונה בהשאלה לעונה אחת. הוא ערך את הופעת הבכורה שלו ב-9 באוגוסט, בניצחון 2–3 נגד קובנטרי סיטי.
ב-31 ביולי 2015, הצטרף בהשאלה לפרסטון נורת' אנד ושיחק לראשונה בצ'מפיונשיפ. ב-11 באוקטובר ערך את הופעת הבכורה ושמר על שער נקי ב-0-0 מול מידלסברו.
קריירת מועדונים > חזרה לסנדרלנד

ב-1 בינואר 2016 חזר פיקפורד לסנדרלנד, כאשר הקבוצה נאבקה על מקומה בפרמייר ליג. הוא ערך את הופעת הבכורה שלו בקבוצה ב-9 בינואר, בהפסד 1–3 לארסנל בגביע ה-FA. את הופעת הבכורה בפרמייר ליג ערך ב-16 בינואר נגד טוטנהאם הוטספר בהפסד 1–4. ב-26 בינואר חתם על חוזה חדש במועדון עד שנת 2020.
קריירת מועדונים > אברטון

ב-15 ביוני 2017, חתם פיקפורד באברטון בחוזה לחמש שנים. סכום ההעברה היה 25 מיליון לירות שטרלינג, סכום שהפך אותו לשוער הרביעי היקר בהיסטוריה, לשוער הבריטי היקר בהיסטוריה ולשחקן היקר בתולדות אברטון.
את הופעת הבכורה ערך ב-12 באוגוסט בניצחון של אברטון 0–1 על סטוק סיטי. בסיום העונה, עונת 2017/2018, נבחר לשחקן העונה של אברטון.
קריירה בינלאומית

פיקפורד יצג את נבחרת אנגליה מגילאי עד 16 עד לגילאי 21, מאז אוקטובר 2009.
ב-25 באוגוסט 2015 זומן לראשונה לסגל הנבחרת עד גיל 21. הוא ערך את הופעת הבכורה שלו במשחק ידידות נגד ארצות הברית עד גיל 23 ב-3 בספטמבר 2015.
ב-24 באוגוסט 2017, זומן פיקפורד לראשונה לסגל הנבחרת הבוגרת של אנגליה למשחקי מוקדמות מונדיאל 2018 נגד מלטה וסלובקיה. מאוחר יותר נאלץ לעזוב את האימונים עקב פציעה. את הופעת הבכורה שלו ערך במשחק ידידות ב-10 בנובמבר 2017 ב-0-0 מול גרמניה.
פיקפורד זומן לסגל הנבחרת לקראת מונדיאל 2018 ופתח בהרכב הנבחרת בכל משחקי הבתחרות כל הדרך למקום הרביעי. בשמינית הגמר עזר לנבחרת לגבור בבעיטות עונשין מ-11 מטר נגד קולומביה כשהוא עוצר שתי בעיטות. ברבע הגמר שמר על רשת נקייה מול שוודיה בניצחון 0–2 והעפיל עם הנבחרת לחצי גמר לראשונה מאז 1990.
נכלל בסגל נבחרת אנגליה לטורניר מונדיאל 2022.
חיים אישיים

לפיקפורד ולאשתו מייגן דייויסון נולד בן בשנת 2019.
תארים

שחקן העונה של אברטון: 2017/2018
גביע העולם בכדורסל נשים 2026

| --- | --- |
 תאריך התחלה:  4 בספטמבר 2026
 תאריך סיום:  13 בספטמבר 2026
 מספר משתתפות:  16
 מארחת:  גרמניה גרמניה
 ערים מארחות:  ברלין
 
 → 2022
 
גביע העולם בכדורסל נשים 2026 יהיה תחרות גביע העולם בכדורסל נשים ה-20 המאורגנת על ידי פיב"א. הטורניר יתקיים בברלין, גרמניה, בין 4 ל-13 בספטמבר 2026.
בחירת המארחת

שלוש מדינות הביעו עניין באירוח התחרות:
ארגנטינה ארגנטינה (סן לואיס)
ברזיל ברזיל (ריו דה ז'ניירו)
גרמניה גרמניה (ברלין)
במהלך ישיבת הדירקטוריון המרכזי שלה במנילה, הפיליפינים, ב-28 באפריל 2023, הודיעה פיב"א כי גרמניה תארח את גביע העולם, השני שיתקיים במדינה אחרי אליפות העולם בכדורסל נשים 1998.
נבחרות שהעפילו

גרמניה העפילה אוטומטית כמאחרת לטורניר. כל שאר הנבחרות יעפילו דרך טורנירי מוקדמות בהם ישתתפו הנבחרות המובילות בטורנירים האזוריים (למשל אליפות אירופה בכדורסל נשים 2025). בסך הכל ישחקו במוקדמות 24 נבחרות שיתמודדו על 15 המקומות הנותרים.
| נבחרת | סיבת העפלה | תאריך | הופעה אחרונה | מספר הופעה | הישג שיא |
| --- | --- | --- | --- | --- | --- |
|  גרמניה | מארחת | 28 באפריל 2023 | 1998 | 2 | מקום 11 (1998) |
מיקומים

הטורניר מתוכנן להיות משוחק בשני אולמות בברלין.
| 0 | 1 | 2 |
| --- | --- | --- |
| ברלין, גרמניה | ברלין, גרמניה |    ברלין |
| מרצדס-בנץ ארנה | היכל מקס שמלינג |    ברלין |
| תכולה: 14,500 | תכולה: 8,500 |    ברלין |
|  |  |    ברלין |
ראו גם

גביע העולם בכדורסל 2027
הערות שוליים

1 2  Germany to host the FIBA Women's Basketball World Cup 2026, פיב"א
↑  "ARGENTINA BUSCARÁ SER SEDE DEL MUNDIAL FEMENINO 2026". CANCHA LATINA. 3 באוגוסט 2022. {{cite web}}:  (עזרה)
↑  "Rio de Janeiro tem Pan de 2031 nos planos esportivos da cidade". Surto Olímpico.
↑  "FIBA Women's Basketball World Cup 2026 - Der DBB ist an einer Bewerbung als Ausrichter interessiert". bblprofis.de. 22 בספטמבר 2022. {{cite web}}:  (עזרה)
סאו פאולו (מדינה)

מדינת סאו פאולו היא המדינה הגדולה (מבחינת אוכלוסייה) ביותר בברזיל. המדינה נמצאת בין האוקיינוס האטלנטי לנהר הפרנה ובה נמצאים מטעי הקפה, הקקאו, קני הסוכר וחוות הבקר (פאזנדה) הגדולים בעולם.
במטרופולין של בירת מדינת סאו פאולו, אשר נקראת גם כן באותו השם, מרוכזת חלק גדול מהתעשייה של ברזיל ושם גם נמצאים משרדים הראשיים של לא מעט חברות גדולות בברזיל. עקב היותה מוקד משיכה כלכלי, גדלה אוכלוסיית המדינה באופן ניכר מדי שנה בשל זרימת התושבים הנוהרים אליה כדי לתור עבודה, ואוכלוסייתה היא הגדולה ביותר מבין מדינות ברזיל. ילידי סאו פאולו קרויים "פאוליסטה".
היסטוריה > האימפריאליזם הפורטוגזי

בתקופה הטרום-אירופאית, אזור סאו פאולו נשלט על ידי בני הטופי, שהתקיימו בעיקר מציד וליקוט. בשנת 1510 התיישב הפורטוגזי הראשון באזור. בשנת 1532 הגיעה לסאו ויסנטה משלחת רחבה יותר של פורטוגזים בהנהגת מרטים אפונסו דה סוזה שהתיישבה במקום.
הקולוניזציה האירופית של ברזיל הייתה מוגבלת מאוד בתחילה. זאת מכיוון שפורטוגל התעניינה יותר באפריקה ובאסיה. רק כאשר אוניות בריטיות וצרפתיות הגיעו ליבשת, ז'ואאו השלישי, מלך פורטוגל סיפח את ברזיל לשלטונו הישיר בשנת 1548. בשנים שלאחר מכן השלטון הקים את סאו פאולו. בתקופה זו יצאו מסאו פאולו משלחות חקר רבות לפנים היבשת בחיפוש אחר כסף, זהב ויהלומים. למרביתן של משלחות אלו התלווה גם ניסיון מיסיונרי לנצר את האוכלוסייה המקומית. רוב תחנות המסחר של משלחות אלו הפכו בסופו של דבר להתיישבויות קבע ונתיבי המשלחות התפתחו לנתיבי תחבורה של ממש. התפתחויות אלו עזרו רבות להשרשת השלטון הקולוניאלי בברזיל.